ବାଲେଶ୍ବର(ସମରେନ୍ଦ୍ର ବାରିକ) ବାଲେଶ୍ୱର ମୁଖ୍ୟ ଚିକିତ୍ସାଳୟରେ, ଯୁବକ ର ମୃତ୍ୟୁ କୁ ନେଇ ଉତ୍ତେଜନା । ଟାୟାର ଜାଳି ରାସ୍ତା ଅବରୋଧ କଲେ ସାଥୀ ଓ ପରିବାର ବର୍ଗ । ସୂଚନା ଅନୁଯାୟୀ, - ବାଲେଶ୍ବର ସଦର ବ୍ଲକ୍, ବଇଁଚା ପଞ୍ଚାୟତ, ତୁଟାପାଳ ଗାଆଁ ର ଦେବରାଜ ମାଝୀ (୨୫) ବର୍ଷ ଗାଆଁ ପଡିଆ ରେ କ୍ରିକେଟ୍ ଖେଳୁଥିବା ସମୟ ରେ, ବାମ ହାତରେ ଯନ୍ତ୍ରଣା ଅନୁଭବ କରିବାରୁ ସାଥୀ ଖେଳାଳି ଓ ପରିବାର ବର୍ଗ, ସଙ୍ଗେ ସଙ୍ଗେ ତାଙ୍କୁ ପ୍ରାୟ ଅପରାହ୍ନ ୫ ଘଟିକା ସମୟରେ, ଜିଲ୍ଲା ମୁଖ୍ୟ ଚିକିତ୍ସାଳୟ କୁ ନେଇ ଆସିଥିଲେ। ଆଉଟ୍ ଡୋର୍ ରେ ଥିବା ଡାକ୍ତର ତାଙ୍କର ବିପି ଅଥବା ପଲ୍ଶ୍ ଚେକ୍ ନ କରି, ମେଡ଼ିସିନ୍ ଲେଖି ଥିଲେ।
ସରକାରୀ ଔଷଧ ବିତରଣ କେନ୍ଦ୍ର ରୁ ଔଷଧ ଆଣି, ଉପସ୍ଥିତ ଡାକ୍ତର ଙ୍କୁ ଦେଖାଇବା ପରେ, ଡାକ୍ତର ସେଥି ମଧ୍ୟରୁ ତିନୋଟି ଔଷଧ କୁ ଏକ ସଙ୍ଗେ ଖାଇବାକୁ କହିଥିଲେ। ଔଷଧ ଖାଇ, ଆଉଟ୍ ଡୋର୍ ରୁ ବାହାରକୁ ଆସିବା ପରେ ପରେ, ଦୁଇ ରୁ ତିନି ମିନିଟ୍ ମଧ୍ୟରେ ଯୁବକ ଜଣଙ୍କ ରାସ୍ତା ଉପରେ ଟଳି ପଡି ଥିଲେ। ତାଙ୍କର ମୃତ୍ୟୁ ହୋଇ ଯାଇ ଥିଲା । ଏହି ଘଟଣା କୁ ନେଇ, ହସ୍ପିଟାଲ୍ ପରିସର ରେ ପ୍ରବଳ ଉତ୍ତେଜନା ଦେଖା ଦେଇଥିଲା । ଶହ ଶହ ଲୋକ ରୁଣ୍ଡ ହେଇ ହୋଇ ଡାକ୍ତର ଙ୍କ ଖାମଖିଆଲି ମନୋଭାବ କୁ ନିନ୍ଦା କରିବା ସହିତ ଯୁବକର ମୃତ୍ୟୁ ପାଇଁ ଦାୟୀ କରିଛନ୍ତି। ପରିବାର ବର୍ଗ, ଉପସ୍ଥିତ ଜନତା ଟାୟାର ଜାଳି ରାସ୍ତା ଅବରୋଧ କରିଥିବା ଦେଖା ଦେଇଛି।
